CELEX: 62008TA0208
Language: sl
Date: 2011-06-16 00:00:00
Title: Združeni zadevi T-208/08 in T-209/09: Sodba Splošnega sodišča z dne 16. junija 2011 – Gosselin Group in Stichting Administratiekantoor Portielje proti Komisiji (Konkurenca — Omejevalni sporazumi — Trg mednarodnih selitvenih storitev v Belgiji — Odločba o ugotovitvi kršitve člena 81 ES — Določanje cen — Razdelitev trga — Prirejanje javnih razpisov — Enotna in trajajoča kršitev — Pojem podjetja — Odgovornost za kršitveno ravnanje — Globe — Smernice o načinu določanju glob iz leta 2006 — Teža — Trajanje)

30.7.2011   
            
            
               SL
            
            
               Uradni list Evropske unije
            
            
               C 226/24
            
         Sodba Splošnega sodišča z dne 16. junija 2011 – Gosselin Group in Stichting Administratiekantoor Portielje proti Komisiji
   (Združeni zadevi T-208/08 in T-209/09) (1)
   
   (Konkurenca - Omejevalni sporazumi - Trg mednarodnih selitvenih storitev v Belgiji - Odločba o ugotovitvi kršitve člena 81 ES - Določanje cen - Razdelitev trga - Prirejanje javnih razpisov - Enotna in trajajoča kršitev - Pojem podjetja - Odgovornost za kršitveno ravnanje - Globe - Smernice o načinu določanju glob iz leta 2006 - Teža - Trajanje)
   2011/C 226/49
   Jezik postopka: nizozemščina
   
      Stranke
   
   
      Tožeči stranki: Gosselin Group NV, nekdanja Gosselin World Wide Moving NV (Deurne, Belgija) (zastopnika: F. Wijckmans in S. De Keer, odvetnika) (zadeva T-208/08); in Stichting Administratiekantoor Portielje (Rotterdam, Nizozemska) (zastopnik: D. Van hove, odvetnik) (zadeva T-209/08)
   
      Tožena stranka: Evropska komisija (zastopnika: A. Bouquet in F. Ronkes Agerbeek, zastopnika)
   
      Predmet
   
   Predlog za razglasitev ničnosti Odločbe Komisije C(2008) 926 konč. z dne 11. marca 2008 v zvezi s postopkom na podlagi člena 81 [ES] in člena 53 Sporazuma EGP (zadeva COMP/38.543 – Mednarodne selitvene storitve), kakor je bila spremenjena z Odločbo Komisije C(2009) 5810 konč. z dne 24. julija 2009, in, podredno, predlog za odpravo ali zmanjšanje globe, naložene tožečima strankama.
   
      Izrek
   
   
               1.
            
            
               V zadevi T-208/08 se Odločba Komisije C(2008) 926 konč. z dne 11. marca 2008 v zvezi s postopkom na podlagi člena 81 [ES] in člena 53 Sporazuma EGP (zadeva COMP/38.543 – Mednarodne selitvene storitve) razglasi za nično v delu, v katerem je ugotovljeno, da je družba Gosselin Group NV pri kršitvi člena 81(1) ES sodelovala v obdobju od 30. oktobra 1993 do 14. novembra 1996.
            
         
               2.
            
            
               Znesek globe, naložene družbi Gosselin Group v členu 2 Odločbe C(2008) 926, kakor je bila spremenjena z Odločbo Komisije C(2009) 5810 konč. z dne 24. julija 2009, se določi na 2,32 milijona EUR.
            
         
               3.
            
            
               V preostalem se tožba zavrne.
            
         
               4.
            
            
               V zadevi T-209/08 se Odločba C(2008) 926, kakor je bila spremenjena z Odločbo C(2009) 5810, razglasi za nično v delu, v katerem se nanaša na fundacijo Stichting Administratiekantoor Portielje.
            
         
               5.
            
            
               V zadevi T-208/08 vsaka stranka nosi svoje stroške.
            
         
               6.
            
            
               V zadevi T-209/08 se Evropski komisiji naloži plačilo stroškov.
            
         
      (1)  UL C 223, 30.8.2008.